Na osnovu čl. 44-70 Zakona o sprječavanju korupcije („Službeni list Crne Gore“, broj 53/14), člana 56 Zakona o zaštiti podataka o ličnosti (“Službeni list CG”, br. 79/08, 70/09 i 44/12) i člana 101 Statuta Opštine Tuzi („Službeni list Crne Gore-opštinski propisi“, broj 24/19), Predsjednik Opštine Tuzi, dana    .09.2019. godine, donio je


UPUTSTVO ZA POSTUPANJE PO PRIJAVI I EVIDENCIJU PRIJAVA KORUPCIJE UNUTAR OPŠTINE TUZI, KAO I ZAŠTITU IDENTITETA LICA KOJE JE PODNIJELO PRIJAVU


I. Opšte odredbe
(Predmet)
Član 1 
Uputstvom za postupanje po prijavi i evidenciju prijava korupcije unutar Opštine Tuzi, kao i zaštitu identiteta lica koje je podnijelo prijavu (u daljem tekstu: Uputstvo) se uređuje način internog prijavljivanja korupcije i drugih nepravilnosti u Opštini Tuzi ( u daljem tekstu: Opština), postupanje po zaprimljenim prijavama korupcije i drugih nepravilnosti, razmatranje zaprimljenih prijava korupcije i drugih nepravilnosti, obaveza obavještavanja lica koje je prijavilo korupciju i druge nepravilnosti o poduzetim radnjama, zaštita lica koje prijavi korupciju i druge nepravilnosti i druga pitanja koja su vezana za interno prijavljivanje korupcije i drugih nepravilnosti u Opštini. 

(Upotreba rodno osjetljivog jezika)
Član 2
Izrazi koji se u ovom Uputstvu koriste za fizička lica u muškom rodu podrazumijevaju  iste izraze u ženskom rodu.

II. Interno prijavljivanje korupcije i drugih nepravilnosti 

(Pravo na interno prijavljivanje korupcije i drugih nepravilnosti)
Član 3
Svaki zaposleni u Opštini koji ima saznanja ili materijalne dokaze o postojanju korupcije ili drugih nepravilnosti u Opštini, može podnijeti internu prijavu zbog postojanja korupcije ili drugih nepravilnosti ili okolnosti koje ukazuju na postojanje korupcije ili drugih nepravilnosti (u daljem tekstu: zviždač). 
U smislu ovog Uputstva: 
a) pod korupcijom se smatraju radnje koje imaju obilježja krivičnog djela, 
b) pod drugim nepravilnostima se smatraju radnje koje predstavljaju kršenje etičkog kodeksa ili disciplinske povrede, odnosno radnje koje imaju obilježje prekršaja.  
Zloupotreba prava prijavljivanja iz stava 1 ovog člana predstavlja povredu radne dužnosti. 
Pravo na interno prijavljivanje nepravilnosti iz stava 1 ovog člana ne utiče na pravo zaposlenog da podnese inicijativu za pokretanje disciplinskog postupka u skladu sa opštim propisima o radu i odredbama Pravilnika o postupku za utvrđivanje disciplinske odgovornosti zaposlenih u Opštini Tuzi.

(Lice za prijem i postupanje po prijavi zviždača)
Član 4
Lice određeno za prijem i postupanje po prijavi zviždača iz člana 3 ovog Uputstva, dužno je da postupak radi provjere istinitosti navoda iz prijave, pokrene najkasnije u roku od osam dana od dana podnošenja prijave.

(Provjera istinitosti)
Član 5
Provjera istinitosti navoda iz prijave iz člana 3 ovog Uputstva vrši se neposrednim uvidom u službenu evidenciju, predmete, akte i službene prostorije Opštine, kao i uzimanjem izjave od zaposlenih.

(Sačinjavanje mišljenja)
Član 6
Na osnovu sprovedenog postupka provjere istinitosti navoda iz prijave iz člana 3 ovog Uputstva, lice za prijem i postupanje po prijavi zviždača sačinjava mišljenje o postojanju ugrožavanja javnog interesa koje upućuje na postojanje korupcije.
Ukoliko se provjerom iz stava 1 ovog člana utvrdi da je došlo do ugrožavanja javnog interesa koje upućuje na postojanje korupcije, mišljenje iz stava 1 ovog člana sadrži i predlog mjera koje predsjednik Opštine treba da preduzme da bi se ugrožavanje spriječilo.  

(Obavještenje o preduzetim mjerama)
Član 7
Opština je dužna da obavijesti zviždača o mjerama koje su preduzete po njegovoj prijavi, odnosno o ishodu preduzetih mjera, u roku od 45 dana od dana podnošenja prijave. 

(Evidencija prijava)
Član 8
Svaku zaprimljenu prijavu, odnosno službenu zabilješku o prijavi, lice za prijem i postupanje po prijavi zviždača odmah evidentira u centralnu evidenciju svih internih prijava korupcije i drugih nepravilnosti.
Evidencija prijava zviždača sadrži sljedeće podatke: redni broj, datum prijave, ime, prezime i zvanje zviždača (ukoliko nije anonimna), kratak opis ugrožavanja javnog interesa koje upućuje na postojanje korupcije koje prijavljuje zviždač, obavještenje o preduzetim mjerama iz člana 7 ovog Uputstva ukoliko je dostavljeno zviždaču, broj i datum izvještaja o realizaciji mjera koje je predsjednik Opštine preduzeo da bi se ugrožavanje spriječilo i druge podatke vezane za prijacu zviždača.
Podaci iz evidencija iz stava 2 ovog člana, ne mogu se davati na korišćenje ukoliko bi davanje tih podataka moglo uticati na vođenje postupka, kao i u slučajevima utvrđenim Zakonom o sprječavanju korupcije i zakonima kojim se uređuje tajnost podataka i zaštita podataka o ličnosti.

(Zaštita identiteta zviždača)
Član 9
Svaku zaprimljenu prijavu, podatke navedene u prijavi, kao i identitet lica koje je podnijelo prijavu lice za prijem i postupanje po prijavi zviždača dužno je da tretira kao službenu tajnu. 
Lice za prijem i postupanje po prijavi zviždača neće provoditi aktivnosti usmjerene na otkrivanje identiteta anonimnog zviždača. 

(Načini internog prijavljivanja)
Član 10
Interno prijavljivanje može biti povjerljivo ili anonimno. 
Obrazac za prijavljivanje korupcije i drugih nepravilnosti sadrži naziv Crna Gora : Opština Tuzi; ime, prezime i zvanje zviždača (sa naznakom: nije obavezno); kratak opis ugrožavanja javnog interesa koje upućuje na postojanje korupcije ili druge nepravilnosti koje prijavljuje zviždač; mjesto i datum prijavljivanja korupcije ili druge nepravilnosti i potpis lica za prijem i postupanje po prijavi zviždača. 
	Obrazac za prijavljivanje korupcije i drugih nepravilnosti sastavni je dio ovog Uputstva.
 
(Povjerljivo i anonimno prijavljivanje)
Član 11
Povjerljivo interno prijavljivanje jeste prijavljivanje kod kojeg je licu za prijem i postupanje po prijavi zviždača poznat identitet zviždača. 
Anonimno interno prijavljivanje jeste prijavljivanje kod kojeg je licu za prijem i postupanje po prijavi zviždača nepoznat identitet zviždača, ili je poznat identitet ali zviždač ne želi da ga lice za prijem i postupanje po prijavi zviždača ne otkriva drugima. 
Lice za prijem i postupanje po prijavi zviždača, kao i sva lica koja budu postupala po navedenoj prijavi u Opštini, dužna su da samu prijavu, podatke navedene u prijavi, kao i identitet lica koje je podnijelo prijavu tretiraju kao službenu tajnu. 
Zabranjuju se sve aktivnosti usmjerene na otkrivanje identiteta anonimnog zviždača. 
Ukoliko se interna prijava odnosi ili je u vezi sa licem za prijem i postupanje po prijavi zviždača, prijava se podnosi predsjedniku Opštine. 

(Postupanje sa internim prijavama koje se odnose na krivična djela)
Član 12
U slučaju kada je lice za prijem i postupanje po prijavi zviždača utvrdilo da prijava ima osnova, te da se na osnovu prijave ili radnji provedenih na utvrđivanju njene osnovanosti može zaključiti da navedeno djelo ima obilježja krivičnog djela, predsjednik Opštine će o istom obavjestiti nadležno tužilaštvo.
Ukoliko se prijava iz stava 1 ovog člana odnosila na predsjednika Opštine, pomoćnik predsjednika Opštine će obavjestiti nadležno tužilaštvo. 

(Postupanje sa internim prijavama koje se odnose na disciplinsku odgovornost)
Član 13 
U slučaju kada je lice za prijem i postupanje po prijavi zviždača utvrdilo da prijava ima osnova, te da se na osnovu prijave ili radnji provedenih na utvrđivanju njene osnovanosti može zaključiti da navedeno djelo ima obilježja disciplinske odgovornosti, predsjednik Opštine, u skladu sa odgovarajućim propisima koji regulišu pitanje disciplinske odgovornosti, pokreće disciplinski postupak protiv zaposlenog. 



(Poduzimanje radnji u cilju otklanjanja štetnih posljedica počinjenog djela)
Član 14
U slučaju da je prilikom provođenja radnji na utvrđivanju osnovanosti prijave utvrđeno da ista ima osnova, predsjednik Opštine će preduzeti potrebne radnje radi sprječavanja daljeg nepravilnog postupanja i otklanjanja štetnih posljedica počinjenog djela. 
Ukoliko se prijava iz stava 1 ovog člana odnosila na predsjednika Opštine, pomoćnik predsjednika Opštine će preduzeti potrebne radnje iz stava 1 ovog Uputstva. 
Svi zaposleni u Opštini dužni su, u okviru svojih nadležnosti i ovlaštenja, preduzeti potrebne radnje radi sprječavanja daljeg nepravilnog postupanja i otklanjanja štetnih posljedica počinjenog djela. 


III. Zaštita zviždača

(Zaštita prava zviždača)
Član 15
Prema zviždaču u Opštini se ne smiju preduzimati bilo kakve štetne radnje koje imaju za cilj odvraćanje od prijavljivanja korupcije ili druge nepravilnosti, odnosno, kažnjavanje zbog izvršenog prijavljivanja korupcije ili druge nepravilnosti. 
Predsjednik Opštine i neposredno i posredno nadređeni zviždaču, su dužni da osiguraju zaštitu ličnog i profesionalnog integriteta zviždaču u Opštini. 

(Odgovornost zviždača zbog zloupotrebe prava)
Član 16
Zloupotreba prava prijavljivanja predstavlja povredu radne dužnosti. 
U slučaju kada se prilikom provođenja radnji na utvrđivanju osnovanosti prijave ili kasnijih radnji utvrđivanja odgovornosti za prijavljena djela utvrdi da je zviždač, suprotno odredbama Zakona o sprječavanju korupcije i ovog Uputstva, zloupotrijebio pravo prijavljivanja o istom će se obavjestiti Opština za sprječavanje korupcije, radi pokretanja prekršajnog postupka.
Ukoliko se utvrdi da zloupotreba prava prijavljivanja sadrži elemente krivičnog djela lažnog prijavljivanja, Opština će o počinjenom krivičnom djelu obavjestiti nadležno tužilaštvo. 
 

IV. Prelazne i završna odredba

(Obaveza upoznavanja sa odredbama Uputstva)
Član 17
Pomoćnik predsjednika je u obavezi da o pravima i obavezama iz ovog Uputstva upozna sve zaposlene u Opštini, te objavi isti na oglasnoj tabli i web stranici Opštine. 
Svi zaposleni u Opštini dužni su da potpišu izjavu o tome da su upoznati sa pravima i obavezama iz ovog Uputstva i Zakona o sprječavanju korupcije, a ista će se uložiti i čuvati u njihovom personalnom dosijeu. 




(Stupanje na snagu)
Član 18
	Ovo Uputstvo stupa na snagu osmog dana od dana objavljivanja na oglasnoj tabli Opštine Tuzi.



Broj: 01-031/19-5898
Datum:  26.09.2019. god.


PREDSJEDNIK OPŠTINE
Nik Gjeloshaj

PRIJAVLJIVANJE KORUPCIJE I DRUGIH NEPRAVILNOSTI 
PARAQITJA E KORRUPSIONIT DHE PARREGULLSIVE TË TJERA



______________________________________________________________________________ (Ime, prezime i zvanje zviždača – nije obavezno)
(Emri, mbiemri dhe emërtimi i informatorit – nuk është i domosdoshëm)


__________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________
(kratak opis ugrožavanja javnog interesa koje upućuje na postojanje korupcije ili druge nepravilnosti)
(përshkrimi i shkurt i interesit publik i cili drejton në ekzistimin e korrupsionit ose parregullsie tjetër)




___________________________________________________	
(mjesto i datum prijavljivanja korupcije ili druge nepravilnosti)                     
(vendi dhe data e paraqitjes së korrupsionit ose parregullsisë tjetër)



___________________________________________________	
(Potpis lica za prijem i postupanje po prijavi zviždača )
(Nënshkrimi i i përsonit për pranimin dhe veprimin sipas paraqitjes së informatorit)

